《再赋醒心亭》
宋代·姜特立

小桥枕沧湾，一水绕清激。
横来莫知源，委去无寻迹。
戏鱼时度浅，好鸟忽鸣寂。
堂坳隐空谾，竹树閟寒碧。
朝霏兴朱栱，倒影汎瑶席。
仰窥一迳上，始觉藏深僻。
尚忆客中行，盘峤倦登陟。
峰回路忽下，溪馆曾休息。
高低相掩遇，景趣无终极。
朅来坐忘疲，欲去或穷夕。
安得青霞人，共此白云适。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。